el el el el el el el el el el el el el el el el el el el el el el el el el el es en en pt es en es el el el el el el el el el el el el el en el el el el el el el en el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el nds el el el el fr el el el el el el el en en en en en en en en en en en en
ΕΥΔΑΠ: Ανοιχτός διαγωνισμός καινοτομίας, κλειστός στους... εργαζόμενούς της • ΣΕΚΕΣ για Δημόσια ΕΥΔΑΠ
Καλωσήρθατε! Συνδεθείτε στον λογαριασμό σας
Forgot your password? Get help
Ανακτήστε τον κωδικό σας
Ένας κωδικός πρόσβασης θα σταλθεί με e-mail σε εσάς.
ΕΥΔΑΠ: Ανοιχτός διαγωνισμός καινοτομίας, κλειστός στους… εργαζόμενούς της
Διαγωνισμό καινοτομίας, «πρωτότυπο και ανοιχτό» σύμφωνα με ανεξάρτητα και αντικειμενικά δημοσιεύματα. Τα οποία ανεξάρτητα και αντικειμενικά δημοσιεύματα πρόσθεσαν στο διαγωνισμό χαρακτηρισμούς που ούτε οι ίδιοι οι διοργανωτές του διαγωνισμού δεν έχουν προσδώσει και δεν αναρωτήθηκαν ούτε που έγκειται η πρωτοτυπία του ούτε πως είναι ανοικτός όταν αποκλείει πάρα πολλούς.
Πέραν αυτού όμως πολλά ερωτηματικά προκαλεί ο συγκεκριμένος διαγωνισμός.
Εάν πρόκειται για ένα διαγωνισμό που αναζητά καινοτόμα λύση σε δύο πραγματικά τόσο δύσκολα προβλήματα, που προφανώς απασχολούν όλες τις εταιρίες ύδρευσης του πλανήτη και μέχρι σήμερα δεν έχει βρεθεί λύση, πως εξηγείται η βράβευση με μόλις 15.000 Ευρώ για μια λύση τέτοιας εμβέλειας και σημασίας; Τη στιγμή που για «ψύλλου πήδημα» παράγονται αναθέσεις μελετών πολλών δεκάδων χιλιάδων Ευρώ;
Η προχειρότητα, τα χωρίς έλεγχο copy-paste, το χρονικό όριο των μόλις 71 ημερών για την μελέτη, διαμόρφωση και ανάπτυξη μιας τέτοιας πρωτότυπης λύσης, η ασάφεια σε πολλά σημεία της ανακοίνωσης, όπως τουλάχιστον αυτή έχει αναρτηθεί στο σχετικό  link προκαλούν πλήθος ερωτηματικών για τη σύνταξη και τη σκοπιμότητα του σχετικού διαγωνισμού.
Ενώ η απαίτηση «Οι συμμετέχοντες δεν πρέπει με κανένα τρόπο να συνδέονται με τους οργανισμούς που διοργανώνουν το διαγωνισμό» που διατυπώνεται στο κεφάλαιο «κανόνες σχετικοί με τη συμμετοχή» προκαλεί οργή και ακόμα μεγαλύτερες απορίες
Γιατί αποκλείονται οι άνθρωποι της ΕΥΔΑΠ; Και όχι μόνο αν καταλαβαίνουμε σωστά τον κανόνα συμμετοχής. Αλλά και της ΕΥΑΘ των ΕΛΤΑ κ. α. εταιριών που είναι μέλη της ΕΕΣΥΠ (Υπερταμείο);
Μπορούν οι άνθρωποι της ΕΥΔΑΠ (μηχανικοί, επιστήμονες, τεχνικοί, επαγγελματίες ΤΠΕ) να βρουν τη λύση αλλά η διοίκηση επιλέγει να την αναζητήσει μόνο «εξωτερικά»;
Αν δε μπορούν οι άνθρωποι αυτοί να βρουν τη λύση τι νόημα έχει ο αποκλεισμός τους; Μήπως πρόκειται για ένα είδος τιμωρίας «δηλώνοντας» δημόσια τον αποκλεισμό τους.
Μήπως υπάρχουν δεδομένα στα οποία θεωρείται ότι υπάρχει περίπτωση να προστρέξουν κάποιοι έχοντες κάποια σχέση με τους οργανισμούς που διοργανώνουν το διαγωνισμό και τα οποία δε θα είναι διαθέσιμα σε όλους;
Μήπως πρόκειται για μια απλή απαξίωση του προσωπικού της ΕΥΔΑΠ από τη διοίκηση και όλα τα ερωτήματα είναι άνευ αντικειμένου;
Τι ακριβώς συμβαίνει; Και επιπλέον τι σημαίνει το «με κανέναν τρόπο»;
Να μην είναι οι συμμετέχοντες μέλη των διοικήσεων, να μην είναι στελέχη (τι επιπέδου;) να μην είναι εργαζόμενοι, να μην είναι προμηθευτές, να μην είναι εργολάβοι (και από πότε;) να μην είναι συγγενείς αυτών (και έως ποιο βαθμό;) να μην κάνουν χρήση των υπηρεσιών ύδρευσης-αποχέτευσης της ΕΥΔΑΠ; Τι εννοεί  ο συντάκτης του διαγωνισμού;
Θα ήταν κατανοητή μια απαίτηση «οι συμμετέχοντες δεν πρέπει με κανένα τρόπο να συνδέονται με την επιτροπή αξιολόγησης», η οποία όμως είναι άγνωστη στους συμμετέχοντες, βάση τουλάχιστον των δημόσιων ανακοινώσεων για το διαγωνισμό.
Και  μια απορία πριν σας αφήσουμε να περιηγηθείτε στα link του διαγωνισμού: Κάποια νεοφυής εταιρία ή μια ΜΜΕ με νομική έδρα το εξωτερικό που θα συμμετάσχει στο διαγωνισμό και συνεργάζεται με τη Suez που εξαγοράζεται από τη Veolia και κατέχει ποσοστό του μετοχικού κεφαλαίου της ΕΥΑΘ που ανήκει στην ΕΕΣΥΠ που είναι από τους οργανισμούς που διοργανώνουν το διαγωνισμό έχει κάποια σχέση; Ή όχι και απλά πρέπει να βάλει στην ομάδα συμμετοχής κάποιον που θα μιλάει ελληνικά (είναι ο δεύτερος κανόνας συμμετοχής);
Και μετά το σχόλιο του ΣΕΚΕΣ ας δούμε και το ρεπορτάζ για τον… ανοιχτό διαγωνισμό
H ΕΥΔΑΠ πραγματοποιεί έναν πρωτότυπο, ανοιχτό διαγωνισμό καινοτομίας
Ανοικτή πρόσκληση σε νεοφυείς εταιρείες, ομάδες επιστημόνων, ερευνητικά κέντρα πανεπιστημίων, εταιρείες τεχνολογίας, ώστε να προσφέρουν καινοτόμες λύσεις.
H EΥΔΑΠ πραγματοποιεί πρωτότυπο, ανοιχτό διαγωνισμό τεχνολογικών καινοτομιών, σε συνεργασία με το Δίκτυο Καινοτομίας της ΕΕΣΥΠ και το MIT Enterprise Forum Greece. Στο πλαίσιο της πρωτοβουλίας «Ψηφιακές προκλήσεις της ΕΥΔΑΠ» καλούνται νεοφυείς εταιρείες, ομάδες επιστημόνων, ερευνητικά κέντρα πανεπιστημίων, εταιρείες τεχνολογίας να προσφέρουν καινοτόμες λύσεις σε δύο προκλήσεις:
1. Η δημιουργία αλγόριθμου, ο οποίος με τη βοήθεια ιστορικών δεδομένων μετρήσεων να προβλέπει ποιοι μετρητές κατανάλωσης ύδατος είναι ελαττωματικοί.
2. Η δημιουργία αλγόριθμού, ο οποίος με τη βοήθεια ιστορικών δεδομένων μετρήσεων να προβλέπει την μελλοντική κατανάλωση μιας παροχής σε μεσοπρόθεσμο ορίζοντα, π.χ. 1-3 μήνες.
Σκοπός του διαγωνισμού αυτού είναι η ανάπτυξη μηχανισμών οι οποίοι θα αναγνωρίζουν πιθανά μοτίβα κατανάλωσης και θα υλοποιούν μοντέλα πρόβλεψης και ανίχνευσης αποκλίνουσας συμπεριφοράς. Τα εργαλεία αυτά θα βασιστούν σε ένα πλήθος παραμέτρων σχετικές με το ιστορικό των μετρήσεων, το είδος του μετρητή, την ημερομηνία εγκατάστασης, την κατανάλωση της παροχής, και άλλα χαρακτηριστικά του περιβάλλοντος. Ένα έξυπνο μοντέλο λειτουργίας των μετρητών μπορεί να συνεισφέρει ουσιαστικά στον έγκαιρο και αποτελεσματικό εντοπισμό βλαβών και κατά συνέπεια στη μείωση της άσκοπης σπατάλης νερού.
Οι προτάσεις που θα συμμετέχουν στον διαγωνισμό θα αξιολογηθούν με βάση την ακρίβεια (accuracy) της πρόβλεψης. Για κάθε προτεινόμενο μοντέλο θα προκύπτει ένα ποσοστό το οποίο θα υποδεικνύει το πλήθος των σωστών προβλέψεων ελλαττωματικών μετρητών. Οι νικητές του διαγωνισμού θα λάβουν χρηματικό βραβείο, ενώ ενδέχεται να αναλάβουν και συμβόλαιο χρήσης της λύσης που πρότειναν από την ΕΥΔΑΠ, όπως και την ανάπτυξη επιπλέον λειτουργιών βασισμένων στην παρεχόμενη λύση.
Αναφερόμενος στον τεχνολογικό διαγωνισμό καινοτομίας, ο Διευθύνων Σύμβουλος της ΕΥΔΑΠ Χάρης Σαχίνης, δήλωσε: «Με ενθουσιασμό η ΕΥΔΑΠ, ανοίγει ένα νέο κεφάλαιο, όσον αφορά τον ψηφιακό μετασχηματισμό της μεγαλύτερης εταιρείας ύδρευσης και αποχέτευσης της χώρας, αλλά και συνολικά εταιρειών του ευρύτερου δημόσιου τομέα που συμμετέχουν στο Δίκτυο Καινοτομίας της ΕΕΣΥΠ. Πιστεύω ότι το τεχνολογικό και επιστημονικό δυναμικό της χώρας θα αναμετρηθεί με επιτυχία με τις ψηφιακές προκλήσεις της εποχής. Η μεγάλη ευκαιρία που ξεδιπλώνεται μπροστά μας είναι ανακαλύψουμε λύσεις που θα βελτιώσουν ακόμα περισσότερο την ποιότητα των υπηρεσιών που προσφέρουμε προς όφελος της εταιρείας, της ελληνικής οικονομίας και της κοινωνίας γενικότερα.»
Καταληκτική ημερομηνία υποβολής αιτήσεων: 29/12/2020
Επιλογή ομάδων: μέχρι 11/1/2021
Παράδοση των δεδομένων: μέχρι 19/1/2021
Aνάπτυξη λύσεων, workshops, mentoring: μέχρι 30/3/2021
Καταληκτική ημερομηνία υποβολής λύσεων: 30/3/2021
Δοκιμές των κατατεθειμένων λύσεων: από 30/3 μέχρι 16/4/2021
Ανακοίνωση νικητών και απονομή: 23/4/2021
Περισσότερες πληροφορίες στο: https://hcap-challenge.mitefgreece.org/eydap-innochallenge Σχετικά με το Δίκτυο Καινοτομίας της ΕΕΣΥΠ: http://innovation.hcap.gr/
Προηγούμενο άρθροΣανίδα σωτηρίας για τον «ανεμοδαρμένο» Τζον Πόλσον η μετοχή της ΕΥΔΑΠ
Επόμενο άρθροΑπόφαση του ΣτΕ ανοίγει τον δρόμο για να προχωρήσει ο διαγωνισμός για την Ψυττάλεια με 3 κοινοπραξίες
Τα ενυπόγραφα άρθρα εκφράζουν τις απόψεις των συγγραφέων τους
ΠΕΡΙΣΣΟΤΕΡΑ ΣΤΗΝ ΙΔΙΑ ΚΑΤΗΓΟΡΙΑ
Παγκόσμιο κύμα απο-ιδιωτικοποιήσεων στο νερό
Επιλεγμένο άρθρο - 02/10/2022
ΕΥΔΑΠ: Οικονομικά Αποτελέσματα Α΄ Εξαμήνου 2022 – Μείωση κατανάλωσης, αύξηση τζίρου και κερδών
Τον Οκτώβριο οι αποφάσεις της ΕΥΔΑΠ για επιστροφή κεφαλαίου στους μετόχους
«Το νερό ως κοινό αγαθό» – Eκδήλωση του ευρωπαϊκού προγράμματος Cultural H.ID.RA.N.T.
Συγκέντρωση διαμαρτυρίας στο ΣΤΕ – Τετάρτη 21/9/2022 στις 8:00 π.μ. – Όχι στην αντιδημοκρατική εκτροπή και την απαξίωση του ΣτΕ
εισάγετε το σχόλιό σας!
παρακαλώ εισάγετε το όνομά σας εδώ
έχετε εισάγει εσφαλμένη διεύθυνση ηλεκτρονικού ταχυδρομείου!
παρακαλώ εισάγετε εδώ την ηλεκτρονική σας διεύθυνση
αποθηκεύστε το όνομα, το ηλεκτρονικό ταχυδρομείο και τον ιστότοπό μου σε αυτό το πρόγραμμα περιήγησης για την επόμενη φορά που θα σχολιάσω.
© Copyright 2012 - 2022 ΣΕΚΕΣ ΓΙΑ ΔΗΜΟΣΙΑ ΕΥΔΑΠ
Χρησιμοποιούμε cookies στον ιστότοπο μας για να βελτιώσουμε την εμπειρία χρήστη. Παντώντας "Αποδοχή" συναινείτε στην χρήση όλων των cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.